LUISTERBOEK: Elders | Netwerk24
26 Mei 2020 13:54
Intekenare kon in Junie na Elders deur Erns Grundling luister.
Dié reisverhaal oor die Camino Francés was Netwerk24 se luisterboek van die maand. Intekenare kon tot 30 Junie gratis na ’n voorlesing daarvan op Netwerk24 luister.
In Mei 2015 reis die Weg-joernalis Erns Grundling na Europa om die Camino Francés, die bekende en gewilde pelgrimstog na Spanje, op sy eie te gaan stap. Hy is onvoorbereid, oorgewig, beseer en onfiks.
Daarby is hy volledig ontnugter deur homself, die liefde en die lewe. Elders vertel die verhaal van Grundling se staptog van 1 025 km oor 40 dae, wat hy sonder ’n selfoon, kamera of horlosie aangepak het. In ’n tyd dat ons almal toenemend onder beleg voel weens die onmiddellikheid van selfone en sosiale media, ontdek hy die ware betekenis en beloning van om in die oomblik te leef.
Hy raak drie en ’n half keer verlief, loop sy Doppelgänger raak, beleef ’n reeks avonture en ontmoet kleurryke karakters, skud meer as 10 kg af en kom tot waardevolle nuwe insigte langs hierdie roete van innerlike transformasie.
Elders is ’n ongewone boek – ’n reisverhaal en memoire wat behalwe vir ’n fisieke avontuur ook ’n deernisvolle blik op die ewe kosbare binnereis bied.
Grundling is ’n TV-aanbieder (kykNET: Elders: Die Camino, Die ware naarheid) en veelbekroonde joernalis (voorheen by Weg, LitNet, Insig en Huisgenoot). Hy woon in Kaapstad. Sy 2017-reisboek Elders, oor sy Camino-staptog, was ’n groot treffer en is nou ook as Walk It Off beskikbaar. Koshuis (2018), wat hy saamgestel het, was ook baie gewild.
Het jy die vorige luisterboeke op Netwerk24 misgeloop?
Moenie bekommerd wees nie! Hoewel die Afrikaanse luisterboeke net vir ’n maand gratis op Netwerk24 beskikbaar is, is die boeke steeds op Audible te koop.
Klik hier om die verskillende boeke te koop:
JULIE 2019: Op pad deur Dana Snyman
AUGUSTUS 2019: Dubbelspel deur Wilna Adriaanse
SEPTEMBER 2019: Kamphoer deur Francois Smith
OKTOBER 2019: Stormkind deur Riana Scheepers
NOVEMBER 2019: Fees van die Ongenooides deur PG du Plessis
DESEMBER 2019: Die blou van onthou deur Marita van der Vyver
JANUARIE 2020: Eindspel van Wilna Adriaanse en Die swerfjare van Poppie Nongena deur Elsa Joubert
FEBRUARIE 2020: Plekkie in die son deur Ena Murray en 'n Tuin vir Tessa deur Helena Hugo.
MAART 2020: Kringe in 'n Bos deur Dalene Matthee.
APRIL 2020: Man van Cirene
MEI 2020: Hykie Berg: My storie van hoop
Meer oor: Erns Grundling | Camino | Elders | Luisterboek | Nwluisterboeke